
4980  Златоград, област Смолян, ул. ”Стефан Стамболов” № 1
тел: 03071 20-48;  www.zlatograd.bg    е-mail:  obs_zlatograd@abv.bg
                         Препис – решение:
Прието на редовно заседание на ОбС – Златоград, проведено на 09.04.2024 г., Протокол №  12
ПО ТОЧКА: двадесет и първа
ОТНОСНО: Докладна записка от Мирослав Митков Янчев – Кмет на Община Златоград с изх.№ 61-00-131/20.03.2024г., по вх. № ОС–194/26.03.2024г., относно: Приемане на Наредба за изменение и допълнение на Наредба № 2 за реда за придобиване, управление и разпореждане с общинско имущество на територията на Община Златоград

ОбС прие 

Р Е Ш Е Н И Е   №  И  86


	На основание чл. 21, ал. 2 от Закона за местното самоуправление и местната администрация и чл. 8, ал.2 от Закона за общинската собственост и във връзка с чл.76, ал.3 и чл. 79 от Административно процесуалния кодекс, във връзка с чл.26 и чл.28 от Закона за нормативните актове, Общински съвет - Златоград


Р Е Ш И: 

Приема Наредба за изменение и допълнение на Наредба № 2 за реда за придобиване, управление и разпореждане с общинско имущество на  Община Златоград, приета с Решение № З 177/21.10.2020 г. на Общински съвет – Златоград, влязла в сила от 21.10.2020 г., както следва:
§ 1. чл.4 се изменя така:
Чл.4. (1) Общински съвет приема стратегия за управление на общинската собственост за срока на мандата си по предложение на кмета на общината. Стратегията определя политиката за развитие на общинската собственост и стопанската дейност на общината и съдържа:
1.основните цели, принципи и приоритети за придобиване, управление и разпореждане с имотите – общинска собственост;
2. основните характеристики на отделните видове имоти, които могат да се предоставят под наем или да бъдат предмет на разпореждане;
3. нуждите на общината от нови имоти и способите за тяхното придобиване;
4. други данни, определени от Общински съвет.
(2) В изпълнение на стратегията по ал. 1 общинския съвет приема план за действие на общинските концесии в съответствие със Закона за концесиите и годишна програма за управление и разпореждане с имотите - общинска собственост, по предложение на кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата е в съответствие с плана за действие за общинските концесии и съдържа:
1. прогноза за очакваните приходи и необходимите разходи, свързани с придобиването, управлението и разпореждането с имоти – общинска собственост;
2. описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права, както и за възлагане чрез концесия.
3. описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;
4. описание на имотите, които общината има намерение да придобие в собственост, и способите за тяхното придобиване;
5. обектите, за изграждането на които е необходимо отчуждаване на частни имоти.
6. обектите от първостепенно значение.
7. други данни, определени от общинския съвет. 
(3) Планът за действие за общинските концесии е съобразен със следното:
1. планът за действие за общинските концесии се изготвя за всеки програмен период;
2. съдържанието на плана по т.1 се определя по години и може да се изменя и допълва текущо;
3. съдържанието на плана по т.1 и редът на изготвянето му е в съответствие със Закона за концесиите и Наредбата по чл.35 от същия закон;
4. годишният отчет на кмета на общината относно изпълнението на включените в плана по т.1 проекти и концесионни договори се внася за одобрение в общински съвет в срок до 31 март на годината, следваща годината на отчетния период.
 (4) Стратегията по ал. 1, планът за действие за общинските концесии и програмата по ал. 3, както и промените в тях се обявяват на населението чрез поставяне на таблото за обяви в Община Златоград и се публикуват на интернет страницата на Общината.
	 
§ 2. Създава се нов чл.18а:
 Чл.18а. (1) Имотите - частна общинска собственост се предоставят безвъзмездно за управление на юридически лица и звена на общинска бюджетна издръжка с решение на общинския съвет.
(2) Имотите - частна общинска собственост, които не са необходими за нуждите на органите на общината или на юридическите лица и звена на общинска бюджетна издръжка, могат да се предоставят безвъзмездно за управление на други юридически лица и звена на бюджетна издръжка или на техни териториални структури с решение на общинския съвет.
(3) Предложенията по предходната алинея се правят в писмена форма до Кмета на общината. Предложението трябва да съдържа името на предложителя, вида и местонахождението на имота, удостоверение за актуално правно състояние, документ удостоверяващ правосубектността на лицата, както и конкретните мотиви, обосноваващи предложението.
	(4) Получените предложения се проучват от общинската администрация при Община Златоград. 
(5) Кметът на общината внася предложението в общинския съвет за решаване.
(6) В случаите по ал. 1 и ал. 2 въз основа на решението на общинския съвет се сключва договор за безвъзмездно управление от Кмета на общината.
(7) Имотите - частна общинска собственост, които не са предоставени за управление се управляват от кмета на общината.

§ 3.  В чл.37 се правят следните изменения и допълнения:
1. Ал.2 се изменя така:
(2) Лицата по ал. 1 могат да подават молба за придобиване правото на собственост върху общинската земя до кмета на общината. 
	2. Ал.4 се изменя така:
	(4) Молбите на лицата за закупуване по предходните алинеи се придружават със следните документи: 
1. Документ за собственост върху построената сграда;
1. Договор за учредено право на строеж или удостоверение за признато право на строеж в случаите по § 6 от предходните правила на Закона за собствеността.
1. Комбинирана скица на имота, в която са отразени данни от кадастралната карта и действащ регулационен план, а в случаите, когато няма одобрена кадастрална карта – скица от действащия подробен устройствен план за имоти в урбанизирани територии.
1. Разрешение за строеж или акт за узаконяване на строежа. 
1. При необходимост може да се изискват и допълнителни документи, удостоверяващи факти и обстоятелства, които са от значение за продажбата.

§ 4. Създава се нова глава шеста „а“:

Глава шеста „а“
ОБЩИНСКИ АТЕЛИЕТА И ГАРАЖИ

Чл.46а. Ателие по смисъла на настоящата наредба е помещение извън жилището предназначено за индивидуална творческа дейност, разрешена по надлежния ред, а именно: художествена, литературна, архитектурна, инженерно-техническа и друга, чието упражняване изисква самостоятелно помещение.

Чл. 46б. (1) По своето предназначение общинските ателиета и гаражи са:
За отдаване под наем;
За продажба
(2) Предназначението на ателиетата и гаражите се определя с Решение на общински съвет по предложение на кмета на общината и може да се променя съобразно потребностите на общината по същия ред.

Чл.46в. (1)  Право на настаняване в общинско ателие има гражданин с постоянно местоживеене на територията на общината, който отговаря на следните условия:
Да е хабилитиран научен работник или да упражнява творческа професия в областта на изкуството или културата;
Да не притежава собствено ателие;
Да не притежава вила годна за постоянно обитаване;
Да не е придобил ателие от държавата и общината;
Да не е прехвърлял жилище, вилен имот или ателие на трети лица;
(2) Желаещите да наемат ателие, подават заявление до Кмета на общината, придружена от всички документи, удостоверяващи правата им по ал.1
Чл.46г. (1) Право на настаняване в общински гараж има граждани с постоянно местоживеене на територията на общината, който отговаря на следните условия:
Да не притежава собствен гараж;
Да не е придобивал гараж от общината или държавата;
Да не е прехвърлял жилище, вилен имот или гараж на трети лица 
(2) Определянето на наематели на гаражи, общинска собственост, се извършва в следната последователност:
1. на лица с увреждания – собственици или наематели на общинско жилище в имота, в който са построени гаражите, при условие, че притежават лек автомобил, и не притежават гараж в същото населено място;
2. на други наематели на общински жилища, собственици на жилище или ателие в имота, в който са построени гаражите, при условие, че притежават лек автомобил и не притежават гараж в същото населено място;
3. ако след предоставянето на гаражи на лицата по т.1 и т.2 останат свободни гаражи в тях, чрез търг или конкурс, се настаняват и други лица, които не притежават гаражи в същото населено място.

Чл. 46д. Желаещите да наемат гараж, подават заявление до Кмета на общината, придружена от всички необходими документ, удостоверяваща правата по чл. 66в.

Чл.46е. Отдаването под наем на общински ателиета и гаражи се извършва след решение на общински съвет, за срок до 10 години.
(2) Отдаването под наем на имотите по предходната алинея се осъществява след провеждане на публичен оповестен търг или публично оповестен конкурс.
(3) Въз основа на резултатите от търга или конкурса по ал. 2, кметът на общината или оправомощено от него длъжностно лице издава заповед и сключва договор за наем. 
	
Чл.46ж. (1) Продажбата на ателиета и гаражи – частна общинска собственост се извършва по реда на Глава седма от наредбата- чрез провеждане на публично оповестен търг или публично оповестен конкурс, който се открива със заповед на кмета на общината, след решение на общински съвет. 
 (2) Замяна на ателиета и гаражи - частна общинска собственост може да се извърши при условията и реда, посочени в чл. 40, ал. 2 - ал. 8 от ЗОС.

Чл.46з. Замяната на общински жилища с жилищни имоти на физически лица в изпълнение на социални програми, приети от общинския съвет, се извършва с решение на общинския съвет, прието с мнозинство от две трети от общия брой на съветниците, при спазване изискванията на програмата, по данъчната оценка на заменяните жилищни имоти. По този ред замяна може да бъде извършена само еднократно и само за един жилищен имот.
 
§ 5.  В чл.51 се правят следните изменения и допълнения:
0. Към ал.1 се създава нова т.3а:
3а. Стъпката за наддаване. Стъпката не може да бъде по-малка от 1 на сто и по-голяма от 10 на сто от началната цена.
2.Ал.3 се изменя така:
 (3) Комисията по провеждането на търга се състои от 3 до 5 члена, като задължително в нейния състав се включват юрист и икономист. В комисията се включват и кметове на кметства/кметски наместници или определени от тях служители от съответната администрация, когато предмет на търга са имоти  на територията на съответното кметство/населено място.

§6. В чл.55, ал.2 се изменя така:
(2) Когато на търга се яви само един кандидат от подалите заявление за участие, търгът се отлага с 2 часа и ако след този срок не се яви друг, кандидатът се обявява за спечелил по предложената от него цена, която не може да бъде по-ниска от началната тръжна цена, увеличена с 10%.

§7. Чл.57 се изменя така:
Чл. 57. При публично оповестен търг с явно наддаване, председателят на комисията обявява първоначалната цена и стъпката за наддаване. 

§8. В чл.61 се изменя така:
Чл. 61. В случай, че в резултат на декласиране на участник остане само един кандидат, търгът се провежда и кандидатът се обявява за спечелил по предложената от него цена, която не може да бъде по-ниска от начална тръжна цена, увеличена с 10%.

§9. В чл.66, ал.2 се изменя така:
	 (2) Заповедта по ал. 1 се връчва на всички участници в търга по реда на  Административно - процесуален кодекс. Заповедта може да се обжалва от  участниците в търга по реда на Административно процесуалния кодекс, в 14-дневен срок от връчването.

§10. В чл.71, ал.7 се изменя така:
(7) Комисията по провеждането на публично оповестен конкурс се състои от 3 до 5 члена, като задължително в нейния състав се включват юрист и икономист. В комисията могат да бъдат включени представители на юридически лица с нестопанска цел, експерти от  други администрации, както и специалисти в областта на предмета на конкурса. В комисията се включват и кметове на кметства/кметски наместници или определени от тях служители от съответната администрация, когато предмет на конкурса са имоти  на територията на съответното кметство/населено място.

§11. В чл.80, ал.3 се изменя така:
	(3) Заповедта по ал. 1 се връчва на всички участници в конкурса по реда на  Административно - процесуален кодекс. Заповедта може да се обжалва от  участниците в конкурса по реда на Административно процесуалния кодекс, в 14-дневен срок от връчването.“

§12. В чл.81, ал.1, т.2 се изменя така:
2. Представяне на Декларация по чл. 66, ал. 2 от Закона за мерките срещу изпирането на пари за произхода на средствата за сделката. (Приложение № 4 към чл. 47, ал.1 от Правилника на Закона за мерките срещу изпирането на пари). 
Декларацията се изисква при извършване на случайна операция или сключване на случайна сделка на стойност, равна или надвишаваща левовата равностойност на 15 000 евро или тяхната равностойност в друга валута, независимо дали операцията или сделката е осъществена чрез една операция, или чрез няколко свързани операции или при извършване на случайна операция или сключване на случайна сделка на стойност, равна или надвишаваща левовата равностойност на 5 000 евро или тяхната равностойност в друга валута, когато плащането се извършва в брой, независимо дали операцията или сделката е осъществена чрез една операция, или чрез няколко свързани операции.“

§13. В Приложение № 1 - ТАРИФА за базисни наемни цени за кв. м. на общински имоти, без включен ДДС се правят следните изменения и допълнения:
1. т. 24 се изменя така
	24.
	Банкови, валутни, застрахователни, борсови и др. дейности
	     7,39 лв. 
	   5,94 лв.
	     -   
	     -   
	 3,96 лв. 
	  2,98 лв. 



2. Добавят се т. 32, т. 33 и т. 34 със следното съдържание: 

	№
	Дейност
	Помещения в масивни сгради
	Помещения в паянтови сгради и павилиони
	Терени

	
	
	I зона  
	II и ІІІ зона
	I зона  
	II и ІІІ зона
	I зона  
	II  и ІІІ
зона

	32.
	 Гаражи 
	1,20 лв. 
	1,00 лв.
	1,00 лв.
	0,80 лв.
	0,80 лв.
	 0,50  лв.

	33.
	Ателиета и помещения за творческа дейност
	  3,00 лв.
	2,00 лв.
	2,50 лв.
	1,80 лв.
	1,50 лв.
	1,00 лв.




ПРЕХОДНИ И ЗАКЛЮЧИТЕЛНИ РАЗПОРЕДБИ

§ 14. Наредба за изменение и допълнение на Наредба № 2 за реда за придобиване, управление и разпореждане с общинско имущество на територията на Община Златоград влиза в сила от 09.04.2024г., по прието Решение № И 86 от 09.04.2024 г., по Протокол 12 на Общински съвет Златоград.

	



	Резултат от поименното  гласуване:

	Общ брой
съветници
	Общ брой
гласували
	Гласували
“за”
	Гласували
“против”
	Гласували ”въздържал се”

	17
	17
	10
	1
	6








ЕМИЛИЯ КРЪСТЕВА
Председател на Общински съвет 
[bookmark: _GoBack]на Община Златоград

Протоколирал: 
Марияна Михайлова,
Гл. специалист „Канцелария ОбС“

